Die SABC vuur. | Snaaksgenoeg
Snaakse foto’s en prentjies
Die SABC vuur.
June 21st, 2012 4 Comments Was julle so min ontsteld oor die vuur by die SABC se sepies soos wat ek was?
In teendeel, as die SABC heeltemal van die lug af verdwyn het vir ‘n week, sou jy agtergekom het? Ek oordryf nie as ek sê dat ek maklik ‘n maand laas my TV ingeskakel het op SABC nie. Dit was nie eers ek wat hom ingestel het nie, my vrou wou haar vervlakste Noot vir Noot kyk.
Wat dit minder snaaks maak is dat ek my TV lisensie betaal! Ek is nie ‘n ryk man nie, en die R500 plus DSTV rekening elke maand word nie sonder ‘n sug betaal nie, maar sonder die ou skotteltjie sou daar darem werklik net mooi fokol gewees het om te kyk nie. Selfs met die 50 plus kanale is daar ontstellend gereeld ook net mooi fokol om te kyk nie. Jy kan kyk hoe die Mythbusters die 20ste keer vir arme Buster opblaas met onkruiddoder of een of ander oorgedramatiseerde kookprogram kyk – dit is ‘n fokken pannekoek Gordon Ramsay – moenie ‘n aar bars nie jou poephol.
So groot poephol soos Gordon Ramsay is, ek kyk eerder hoe hy die blou rook uit ‘n wortelkoek uit vloek as wat ek kyk hoe iemand sy tekkie opsaag met ‘n Ginsu mes of ‘n sepie in Tswana waar die toordokter die week visioene van sy voorvaders het.
G’n wonder ek het al drie kinders nie, gee my iets beter om te doen na 20h00 op ‘n weeksaand!?